Abdul Kadir Yusof

Allahyarham Tan Sri Dato' Haji Abdul Kadir bin Haji YusofKoleksi buku Kadir, Fatimah diserah kepada perpustakaan, dicapai pada 1 Disember 2016 (10 September 1917 – 18 April 1992) ialah seorang ahli politik UMNO,  Malaysia yang terkenal.

Beliau dilahirkan di Parit Sakai, Muar, Johor pada tahun 1917. Sepanjang hayatnya beliau pernah memegang jawatan sebagai ahli dalam Pertubuhan Kebangsaan Melayu Bersatu (UMNO) dan Barisan Nasional, Menteri Undang-Undang (1974—1978) dan Peguam Negara (1963-1977) dan Menteri Kemajuan Tanah dan Kemajuan Wilayah (1978–1982).

Pendidikan
Beliau mendapat pendidikan awal di Kolej Raffles (Singapura) (1936–1940) sebelum meneruskan pengajian ke Lincoln's Inn, London (1952-1955) dalam bidang undang-undang.

Keluarga
Isterinya ialah Tun Tan Sri (Dr) Fatimah Hashim Laman Geni keluarga Tan Sri Abdul Kadir Yusof, dicapai pada 1 Disember 2016, seorang tokoh politik veteran wanita yang pernah menjawat jawatan sebagai Menteri Kebajikan Am. 

Anak perempuan sulungnya, Mariam Abdul Kadir merupakan bekas Pengarah Perpustakaan Negara Malaysia. Anaknya Mohamed Shah Abdul Kadir kini menjadi Pengerusi McDonald's Malaysia dan juga Pengasas Tabung Kebajikan Ronald McDonald's Malaysia (RMCC). Anak lelaki ketiga Datuk Ali Abdul Kadir pernah menjadi akauntan di firma akauntan Ernst & Young dan kini sebagai Pengerusi Suruhanjaya Sekuriti (SC). Anak lelaki kedua Prof Emeritus Dato' Dr Khalid Abdul Kadir merupakan Pengarah Hospital UKM, Bangi, dan Dekan Perubatan di Monash University Malaysia kini Pengerusi Thompson Hospital. Anak lelaki keempat bekas Pengurus Besar Bahajian  Pengurus Perniagaan disebuah Firma di Jepun Toa Corporation, kini pengasas sebuah syarikat penyelidikan, pembangunan dan pengkomesialan buluh di Malaysia. Anak bongsu Faridah Abdul Kadir pula sebagai penasihat Bank Pelaburan Denmark.

Politik
Beliau menang bertanding dalam Pilihan Raya Umum Malaysia 1974 bagi kawasan Tenggaroh, negeri Johor.  Beliau bertanding atas tiket Barisan Nasional. Perdana Menteri Malaysia Tun Abdul Razak Hussein telah melantik beliau menjadi Menteri Undang-Undang.

Beliau menang bertanding dalam Pilihan Raya Umum Malaysia 1978 bagi kawasan Tenggaroh, negeri Johor.  Beliau bertanding atas tiket Barisan Nasional. beliau dilantik menjadi Menteri Kemajuan Tanah dan Kemajuan Wilayah.

Kerjaya Korporat
Beliau telah dilantik sebagai Pengerusi Lembaga Pengarah Park Properties Sdn Bhd, sebuah syarikat pemaju hartanah yang membangunkan Taman Tasik Jaya dan Pusat Perniagaan Senawang di Seremban, Negeri Sembilan sehingga tahun 1992.

Meninggal Dunia
Tan Sri Abdul Kadir telah kembali ke Rahmatullah akibat barah peparu pada 18 April 1992 di Kuala Lumpur. Jenazah beliau dimakamkan di Makam Pahlawan di perkarangan Masjid Negara, Kuala Lumpur.

Yayasan
Yayasan Kadir & Fatimah menganugerahkan Anugerah Pingat Emas Tan Sri Abdul Kadir kepada Fakulti Undang-Undang, Universiti Islam Antarabangsa Malaysia bagi Graduan Terbaik Pengajian Undang-Undang Syariah dan juga kepada Fakulti Undang-Undang, Universiti Kebangsaan Malaysia bagi Graduan Terbaik Pengajian Undang-Undang. Anugerah tersebut juga diberikan kepada Penuntut Terbaik peperiksaan Undang-Undang Perakaunan bagi Chartered Public Accountant.

Yayasan ini juga telah menganugerahkan Pingat Tun Fatimah kepada graduan wanita yang paling aktif dalam aktiviti kemasyarakatan buat pertama kalinya pada tahun 2007. Ianya adalah anugerah tahunan khas buat para graduan wanita dari Universiti Malaya, Universiti Teknologi Mara dan Universiti Teknologi Malaysia. Penerima pertama Pingat Tun Fatimah ialah Sharifah Fatimah Syed Omar dari Terengganu.

Legasi
 Dewan Tan Sri Abdul Kadir di Jabatan Peguam Negara Malaysia, Putrajaya
 Perpustakaan Tan Sri Abdul Kadir Yusof di Seremban, Negeri Sembilan
 Sekolah Menengah Kebangsaan Tan Sri Abdul Kadir di Mersing, Johor
 Sekolah Agama Tan Sri Abdul Kadir di Endau, Johor

Darjah Kebesaran
Kehormatan Malaysia
  :
 50px Pingat Peringatan Malaysia - Perak (PPM) (1965)
 50px Panglima Mangku Negara (PMN) – Tan Sri (1966)
  :
 50px Dato’ Sri Paduka Mahkota Johor (SPMJ) – Dato' (1973)
 50px Dato' Sri Setia Sultan Ismail Johor (SSIJ) – Dato' (1976)
  :
 50px Seri Panglima Darjah Kinabalu (SPDK) – Datuk Seri Panglima

Rujukan

Kategori:Kelahiran 1915
Kategori:Kematian 1992
Kategori:Anggota Pertubuhan Kebangsaan Melayu Bersatu
Kategori:Hakim Malaysia
Kategori:Orang dari Muar
Kategori:Orang dari Johor
Kategori:Menteri Kerajaan Malaysia
Kategori:Kematian akibat kanser paru-paru
Kategori:Peguam Malaysia
Kategori:Peguam Negara Malaysia
Kategori:Menteri Undang-undang Malaysia
Kategori:Ahli Dewan Rakyat, Parlimen Malaysia ke-4
Kategori:Ahli Dewan Rakyat, Parlimen Malaysia ke-5
Kategori:Penerima Panglima Mangku Negara
Kategori:Penerima Darjah Dato’ Sri Paduka Mahkota Johor
Kategori:Penerima Darjah Dato’ Sri Setia Sultan Ismail Johor